پیار تو نے کیا کیا (فلم)

پیار تُو نے کیا کِیا  2001ء کی ایک بھارتی ہندی زبان کی رومانوی فلم ہے جسے رام گوپال ورما نے پروڈیوس کیا تھا اور اس کی ہدایت کاری رجت مکھرجی نے کی تھی۔ اس فلم کے مرکزی کردار میں فردین خان، ارمیلا ماتونڈکر اور سونالی کلکرنی شامل ہیں۔ یہ فلم رجت مکھرجی کی ہدایت کاری میں بننے والی پہلی فلم تھی۔

 کہانی 
ریا جیسوال (ارمیلا ماتونڈکر) ایک سخت تنہا اور غصّے والی عورت ہوتی ہے اور ممبئی کے ایک امیر تاجر جیسوال (سریش اوبرائے) کی اکلوتی بیٹی رہتی ہے۔ جیسوال اپنی بیٹی سے محبت کرتا ہے لیکن اس کی چڑچڑے یا وحشی فطرت کے بارے میں فکر مند رہتا ہے۔ ایک دن ریا گوا میں چھٹیاں گزارنے جاتی ہے جہاں اس کی ملاقات جئے بھٹ (فردین خان) ہوتی ہے جو ایک فیشن فوٹوگرافر ہوتا ہے۔ وہ گیتا بھٹ (سونالی کلکرنی) کے ساتھ شادی شدہ زندگی گزار رہا ہوتا ہے۔ جئے بھٹ اور ریا جیسوال کی ملاقات کے دوران، جئے بغیر اجازت ریا کی تصاویر لیتا ہے اور انھیں اس میگزین میں شائع کرتا ہے جس میں وہ کام کرتا ہے۔ ریا کی تصویروں کی وجہ سے میگزین کو بہت کامیابی ملتی ہے اور فائدہ ہوتا ہے۔ کامیابی ملنے کے بعد چیف ایڈیٹر چاہتا ہے کہ ریا ان کے میگزین کے لیے ماڈل کا کام کرے، لیکن ریا انکار کر دیتی ہے کیونکہ وہ جئے سے پوچھے بغیر اپنی تصویریں شائع کرنے پر ناراض ہوتی ہے۔ جئے ریا کو بطور ماڈل کام کرنے کے لیے راضی کر لیتا ہے۔ ‌ بعد میں ریا کو جئے سے محبت ہو جاتی ہے۔ ریا جب جئے کے گھر جاتی ہے تو وہاں جئے کی بیوی گیتا سے مل کر حیران رہ جاتی ہے کیوں کہ ریا کو معلوم نہیں رہتا ہے کہ جئے شادی شدہ ہے۔ اس واقعے کے بعد ریا ڈپریشن میں چلی جاتی ہے۔

 کردار 
 ارمیلا ماتونڈکر بطور ریا جیسوال
 فردین خان بطور جے بھٹ، گیتا کے شوہر۔
 سونالی کلکرنی بطور گیتا بھٹ، جئے کی بیوی۔
 سریش اوبرائے بطور جیسوال، ریا جیسوال کے والد
 اچنت کور بطور ریا جیسوال کی والدہ
 راج پال یادیو بطور رامپال یادو/ چھوٹا وکیل
 روی بسوانی بطور ویسپی
 گوتمی کپور بطور مسز جیسوال

 گانے 
موسیقی اور پس منظر کو سندیپ چوٹا نے ترتیب دیا تھا۔۔

 حوالہ جات 

زمرہ:امریکی فلموں کے بھارتی ریمیک
زمرہ:انگریزی فلموں کے ہندی ریمیک
زمرہ:بھارت میں زنا کاری کے بارے میں فلمیں
زمرہ:بھارتی رومانوی فلمیں
زمرہ:بھارتی شہوت انگیز ہیجان خیز فلمیں
زمرہ:بھارتی فلمیں
زمرہ:بھارتی نفسیاتی ہیجان خیز فلمیں
زمرہ:دیگر زبانوں میں دوبارہ بننے والی ہندی فلمیں
زمرہ:سندیپ چوٹا کی مرتب کردہ موسیقی پر مشتمل فلمیں
زمرہ:فوٹوگرافروں کے بارے میں فلمیں
زمرہ:گوا میں ہونے والے واقعات پر فلمیں
زمرہ:ممبئی میں عکس بند فلمیں
زمرہ:ممبئی میں ہونے والے واقعات پر فلمیں
زمرہ:2000ء کی دہائی کی بھارتی فلمیں
زمرہ:2000ء کی دہائی کی ہندی زبان کی فلمیں
زمرہ:2001ء کی فلمیں
زمرہ:پیچھا کرنے کے بارے میں فلمیں